ai4bharat/Pralekha huggingface dataset:
عملے، عوامی شکایات اور پنشن کی وزارت
بدعنوانی سے نمٹنے کے لئے اقدامات
نئی دہلی، 12 /فروری 2021 ۔ بھارت سرکار ’’بدعنوانی کو قطعاً برداشت نہ کرنے‘‘ کے تئیں اپنی عہد بستگی کے سلسلے میں بدعنوانی سے نمٹنے کے لئے متعدد اقدامات کئے ہیں، جن میں شامل ہیں:
1.
i. شفاف شہری – دوست خدمات دستیاب کرانے اور بدعنوانی میں کمی لانے کے لئے مرحلہ وار طریقے سے نظام میں بہتری لانا اور اصلاحات کرنا۔ ان میں شامل ہیں:
اے. فوائد کی راست منتقلی  پہل کے توسط سے شفاف طریقے پر حکومت کی متعدد اسکیموں کے تحت شہریوں کے مابین فوائد کی براہ راست تقسیم۔
بی. سرکاری خرید کے معاملے میں ای- ٹینڈرنگ کا نفاذ۔
سی. ای-گورنینس کو متعارف کرانا اور پروسیجر  اور نظامات کی سہل کاری۔
ڈی. گورنمنٹ ای- مارکیٹ پلیس  کے توسط سے سرکاری خرید کے عمل کو متعارف کرانا۔
ii. بھارت سرکار میں گروپ ’بی‘  اور گروپ ’سی‘ عہدوں پر تقرری کے لئے انٹرویو کا خاتمہ۔
iii. عوامی مفاد میں ایسے اہلکاروں، جن کی کارکردگی کا جائزہ لیا گیا اور اسے تشفی بخش نہیں پایا گیا، کو سروس سے سبکدوش کرنے کے لئے ایف آر- 56  اور اے آئی ایس  رولز، 1958 کی کا نفاذ۔
iv. آل انڈیا سروسیز  رولز اور سینٹرل سول سروسیز  رولز میں ترمیم کی گئی ہے، تاکہ تادیبی کارروائیوں سے متعلق طریقہ کار میں مخصوص ٹائم لائن پر عمل ہوسکے۔
v. چھبیس جولائی 2018 کو انسداد بدعنوانی قانون 1988 میں ترمیم کی گئی۔ اس میں رشوت دینے کے عمل کو واضح طور پر مجرمانہ عمل گردانا گیا ہے اور اس سے کمرشیل اداروں کے سینئر مینجمنٹ کے معاملے میں مفوضہ ذمے داری کی تعیین کرکے بڑے پیمانے کی بدعنوانی پر قدغن لگانے میں مدد ملے گی۔
vi. مرکزی ویجیلنس کمیشن  نے متعدد احکامات اور سرکولرس کے ذریعے سبھی اداروں کو خریداری سے متعلق اہم سرگرمیوں اورجہاں کہیں کوئی بے ضابطگی / بدعنوانی نظر آئے، اس کی مؤثر اور تیزی کے ساتھ جانچ پڑتال کو یقینی بنانے کے لئے انٹیگریٹی پیکٹ کو اپنانے کی سفارش کی ہے۔
vii. چیئرپرسن اور اراکین کی تقرری کرکے لوک پال کے ادارے کو عملی شکل دے دی گئی ہے۔ لوک پال کو قانونی طور پر یہ اختیار دیا گیا ہے کہ وہ انسداد بدعنوانی قانون 1988 کے تحت پبلک سروینٹس کے خلاف مبینہ بدعنوانی کے معاملے میں براہ راست شکایات موصول کرسکے اور اس پر آگے کی کارروائی کرسکے۔
مزید برآں چوٹی کے دیانت داری و امانت داری سے منسوب چوٹی کے ایک ادارہ کے طور پر سی وی سی نے بدعنوانی سے نمٹنے کے لئے ایک کثیر جہتی حکمت عملی اور نقطہ نظر اختیار کیا ہے، جس میں تعزیری، انسدادی اور شمولیت والی نگرانی شامل ہے۔
یہ اطلاع شمال مشرقی خطہ کی ترقی ، وزیر اعظم کے دفتر، عملہ، عوامی شکایات، پنشنز، جوہری توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں دی۔
وزارت آیوش
آیوش ادویات کا نظام کئی ملکوں میں مقبول ہوا ہے
نئی دلّی ، 30 جولائی/ صحت ، فٹنیس اور تبدیل ہوتی ہوئی طرز زندگی کے بارے میں بڑھتی ہوئی بیداری کے ساتھ آیوش کے نظام ، خاص طور پر آیور وید اور یوگا کی مانگ میں بین الاقوامی سطح پر زبردست اضافہ ہوا ہے ۔ اقوام متحدہ کے ذریعے 21 جون کو یوگا کا بین الاقوامی دن قرار دیئے جانے سے آیوش نظام عالمی برادری میں صحت و تندرستی کو یقینی بنانے کے لئے ایک اہم اقدام کے طور پر زبردست اہمیت حاصل کر رہا ہے ۔ آیور وید کو نیپال ، سری لنکا ، پاکستان ، بنگلہ دیش ، متحدہ عرب امارات ، عمان ، سعودی عرب ، بحرین ، ملیشیا ، ماریشس ، ہنگری ، سربیا ، تنزانیہ ، سوئٹزر لینڈ ، کیوبا ، برازیل ، رومانیا ، ہنگری ، لیٹویا اور سلووینیا اور یوروپی یونین کے پانچ ملکوں میں دواؤں کے ایک نظام کے طور پر تسلیم کیا گیا ہے ، جہاں آیور وید کی پریکٹس کو منضبط کیا گیا ہے ۔ یونانی نظام کو بنگلہ دیش ، سری لنکا ، ملیشیا ، پاکستان ، بحرین ، یو اے ای اور تنزانیہ میں تسلیم کیا گیا ہے ۔ سدھا نظام کو سری لنکا اور ملیشیا میں تسلیم کیا گیا ہے ۔ سووا رِگپا نظام کو بھوٹان اور منگولیا میں منظوری دی گئی ہے ۔ ہومیو پیتھی نظام کو سری لنکا ، بنگلہ دیش ، پاکستان ، عمان ، یو اے ای ، روس اور تنزانیہ میں تسلیم کیا گیا ہے ۔ اسے گھانا ، چلی ، کولمبیا ، رومانیہ ، ترکی ، اونٹاریو  میں بھی منضبط کیا گیا ہے اور اسے برطانیہ کی قومی صحت پالیسی سے مربوط کیا گیا ہے ۔ آیوش کی مصنوعات دواؤں اور تغذیہ بخش خوراک کے طور پر 100 سےزیاہ بیرونی ملکوں کو برآمد کی جا رہی ہیں ۔
آیو ش کی وزارت ، آیوش کے نظام کو بین الاقوامی سطح پر فروغ دینےاور تشہیر کے لئے مختلف ملکوں میں اقدامات کر رہی ہے اور تجارت میں آسانی ، آیوش نظام کو تسلیم کئے جانے اور آیوش ایکسپورٹ پرموشن کونسل قائم کرنے سمیت کئی اقدامات کر رہی ہے ۔
اب تک ملک میں آیوش کے ہر شعبے کے لئے علیحدہ علیحدہ یونیورسٹیاں قائم کرنے کا کوئی منصوبہ نہیں ہے ۔ البتہ ، آیوش کی وزارت کے تحت جے پور میں نیشنل انسٹی ٹوٹ آف آیور وید  کو یو جی سی کے ذریعے ڈیمڈ یونیورسٹی کی حیثیت دی گئی ہے ۔
آیوش کے مختلف شعبوں میں مختلف مقامات پر 12 قومی ادارے پہلے ہی کام کر رہے ہیں ۔ اس کے علاوہ ، ان قومی اداروں کے چار چھوٹے ادارے بھی قائم کئے گئے ہیں ۔
- غازی آباد میں نیشنل انسٹی ٹیوٹ آف یونانی میڈیسن کا ذیلی ادارہ ۔
- گوا میں گوا انسٹی ٹیوٹ آف مینجمنٹ میں آل انڈیا انسٹی ٹیوٹ آف آیور وید کا ذیلی ادارہ ۔
- پنچکولہ  میں نیشنل انسٹی ٹیوٹ آف آیور وید کا ذیلی ادارہ ۔
- نریلہ  میں نیشنل انسٹی ٹیوٹ آف ہومیو پیتھی کا ذیلی ادارہ ۔
حکومتِ ہند تمام عمرکےلوگوں ، خاص طور پر ملک کے نو جوانوں میں مختلف اقدامات کے ذریعے آیوش کے تمام شعبوں کو مقبول بنانے کے لئے سرگرم اقدامات کر رہی ہے ۔ ان اقدامات میں یوگا کے قومی اور بین الاقوامی دن کا جشن ، آیور وید ، ہومیو پیتھی اور یونانی وغیرہ کے قومی دن منانا۔ قومی / ریاستی سطح پر سواستھ رکشن پروگرام ، آروگیہ میلہ ، ہیلتھ کیمپ ، نمائشیں ، آیو سَمواد مہم پروگرام وغیرہ شامل ہیں ۔ اس کے علاوہ ، آیوش کی تعلیمی اور خدمات اور مصنوعات کےسیکٹر کو فروغ دینے کے لئے ملک میں 1250 آیوش ہیلتھ اور ویلنیس سینٹر کام کر رہے ہیں ۔ اس کے علاوہ ، سوشل میڈیا ، جیسے فیس بُک ، ٹوئیٹر ، یو ٹیوب ، پرنٹ میڈیا اور ٹی وی شو وغیرہ میں آیوش کےنظام کے بارے میں معلومات فراہم کی جاتی ہے ۔
یہ معلومات آیوش کے وزیر مملکت جناب سربانند سونووال نے آج لوک سبھا میں ایک تحریری جواب میں پیش کیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 7235
(Visitor Counter : 151
نیتی آیوگ
بھارت-امریکہ کلیدی تونائی شراکت داری:
ہمہ گیر نمو ستون بھارت توانائی ماڈلنگ فورم کا آغاز2 جولائی 2020 کو
نئی دہلی، 15جولائی 2020، ہمہ گیر نمو ستون بھات-امریکہ کلیدی توانائی شراکت داری کا ایک اہم ستون ہے، جس کی مشترکہ صدارت نیتی آیوگ اور یو ایس اے آئی ڈی کے تحت ہے۔ ایس جی ستون کے تحت توانائی اعداد وشمار انتظام، توانائی ماڈلنگ اورنسبتاًکم کاربن آمیز ٹیکنالوجیوں کا امتراج تین کلیدی سرگرمیوں کے طور پر شامل ہے۔ 2 جولائی 2020 کو، ہمہ گیر نمو ستون سے متعلق مشترکہ ورکنگ گروپ میٹنگ میں بھارت توانائی ماڈلنگ فورم کا آغاز کیا گیا۔ دنیا کے مختلف حصوں میں توانائی ماڈلنگ فورم موجود ہیں۔ امریکہ میں توانائی ماڈلنگ فورم  کا قیام 1976 میں اسٹین فور یونیورسٹی میں اس غرض سے عمل میں آیاتھا کہ سرکردہ ماڈلنگ ماہرین اور فیصلہ سازوں کو حکومت، صنعت، یونیورسٹیوں اور دیگر تحقیقی اداروں سے مربوط کردیا جائے۔ یہ فورم توانائی اور ماحولیات سے متعلق ہم عصر موضوعات پر تبادلہ خیالات کے لیے ایک غیرجانبدار پلیٹ فارم فراہم کرتا ہے۔
بھارت میں رسمی طور پر یا ایک باقاعدہ نظام کے تحت ماڈلنگ فورم کا فقدان تھا۔ تب بھی مختلف النوع مفکر/ محقق ادارے مثلاً ٹی ای آرآئی، آئی آر اے ڈی ای، سی ایس ٹی ای پی، سی ای ای ڈبلیو، این سی اے ای آر وغیرہ لگاتار منظر نامے وضع کرتے آئے ہیں اور ماڈلنگ مطالعات اور تجزیات کے ذریعے ماحولیات و جنگلات اور موسمیاتی تبدیلی کو درکار اِن پٹ فراہم کرتے آئے ہیں،ساتھ ہی ساتھ نیتی آیوگ سمیت دیگر وزارتوں کو بھی اِن پٹ فراہم کرتے آئے ہیں۔
بھارت توانائی ماڈلنگ فورم اس کوشش کو مہمیز کرے گا اور اس کے مقاصد درج ذیل ہیں۔ایک ایسے پلیٹ فارم کی فراہمی، جہاں اہم توانائی اور ماحولیاتی موضوعات کا جائزہ لیا جاسکے۔بھارتی حکومت کے لیے فیصلہ سازی کے عمل کی اطلاع کا ایک ذریعہ فراہم کرنا۔ماڈلنگ ٹیموں، حکومت اور نالج پارٹنر، سرمایہ فراہم کرنے والوں کے مابین تعاون میں اضافہ کرنا۔نظریات و خیالات کے باہم تبادلے کا راستہ ہموار کرنا، اعلی عمدگی کے حامل مطالعات کے لیے آسانیاں پیدا کرنا۔مختلف سطحوں اور مختلف شعبوں میں علمی فاصلے کی شناخت۔بھارتی اداروں کی صلاحیت سازی۔
نیتی آیوگ ابتداً اس فورم کی سرگرمیوں میں تال میل پیدا کرے گا اور اس کے انتظامی ڈھانچے کو حتمی شکل دے گا۔ اس فورم میں نالج پارٹنر، ڈاٹا ایجنسیاں اور متعلقہ سرکاری وزارتیں شامل ہوں گی۔
۔۔۔۔۔۔۔۔۔۔۔
U-4022
م ن۔ ت ع۔
(Visitor Counter : 155
|
صحت اور خاندانی بہبود کی وزارت
|
بھارت میں کووڈ-19 ٹیکہ کاری کی مجموعی تعداد 194.92کروڑسے تجاوزکرگئی
12سے14سال کے نو عمر افراد کو 3.50 کروڑ سے زیادہ ٹیکے لگائے گئے ہیں
بھارت میں سردست 40,370مریض زیر علاج ہیں
گذشتہ 24 گھنٹوں میں 8,329 نئے معاملات درج کئے گئے
سردست شفایابی کی شرح 98.69 فیصد ہے
متاثرہ پائے جانے والے مریضوں کی ہفتہ واری شرح 1.75 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 194.92کروڑ  سے تجاوز کر گئی ہے۔ ملک بھر میں 2,49,83,454 سیشنز کا انعقاد کرکے یہ حصولیابی حاصل کی گئی۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 3.50 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,07,573
|
|
دوسری خوراک
|
|
1,00,47,186
|
|
احتیاطی خورک
|
|
53,80,158
|
|
صف اوّل کے کارکنان
|
|
پہلی خوراک
|
|
1,84,20,430
|
|
دوسری خوراک
|
|
1,75,96,034
|
|
احتیاطی خورک
|
|
91,40,325
|
|
12 سے 14 سال کی عمر کےنوعمر بچے
|
|
پہلی خوراک
|
|
3,50,34,278
|
|
دوسری خوراک
|
|
1,91,51,088
|
|
15 سے 18 سال کی عمر کے نوجوان
|
|
پہلی خوراک
|
|
5,98,15,396
|
|
دوسری خوراک
|
|
4,68,46,961
|
|
18 سے 44 سال کی عمر کے افراد
|
|
پہلی خوراک
|
|
55,75,36,958
|
|
دوسری خوراک
|
|
49,41,17,129
|
|
احتیاطی خوراک
|
|
14,02,325
|
|
45 سے 59 سال کی عمر کے افراد
|
|
پہلی خوراک
|
|
20,33,14,392
|
|
دوسری خوراک
|
|
19,17,51,075
|
|
احتیاطی خوراک
|
|
17,53,144
|
|
60 سال سے زیادہ عمر کے افراد
|
|
پہلی خوراک
|
|
12,71,44,311
|
|
دوسری خوراک
|
|
11,96,54,642
|
|
احتیاطی خوراک
|
|
2,07,57,706
|
|
احتیاطی خوراک
|
|
3,84,33,658
|
|
میزان
|
|
1,94,92,71,111
سردست ملک بھر میں زیر علاج مریضوں کی تعداد 40,370ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.09 فیصد ہیں ۔
نتیجتاً شفایابی کی شرح 98.69 فیصد ہوگئی ہے۔ پچھلے 24 گھنٹے میں 4,216 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,26,48,308 ہوگئی ہے۔
گزشتہ 24 گھنٹے کے دورا ن 8,329 نئے معاملے درج ہوئے ہیں۔
گذشتہ 24 گھنٹے میں مجموعی طور پر 3,44,994 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 85.45 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 1.75 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 2.41 فیصد ہے۔
وزیراعظم کا دفتر
وزیراعظم نے مادھو پور میلے کو بھارت کے ثقافتی تنوع اور فعالیت کا منفرد جشن قراردیا
وزیراعظم جناب نریندر مودی نےمن کی بات کے ایک کلپ کو شیئر کیا ہے اس میں انہوں نے مادھو پور میلے کو بھارت کے ثقافتی تنوع اور فعالیت کے ایک منفرد جشن کے طور پر تشریح کی ہے۔
وزیراعظم نے ایک ٹوئیٹ میں کہا ہے کہ :
’’ اب جب سے مادھو پور میلہ شروع ہوگیا ہے ، میں اپنی بات جو ساجھا کرنا چاہتا ہوں ، جو میں نے پچھلے مہینے اپنی من کی بات کے دوران بھارت کے ثقافتی تنوع اور فعالیت کے اس منفرد جشن کے بارے میں کہی تھی۔‘‘
وزیراعظم نے گجرات کے ٹورزم کا بھی ایک ٹوئیٹ شیئر کیا ہے جس میں میلے کے موضوع اور خوش کے جذبے پر زور دیا گیا ہے۔
سٹرک ٹرانسپورٹ اور شاہراہوں کی وزارت
مرکزی وزیر جناب نتن گڈکری نے متبادل ایندھن کے استعمال پر زور دیا
یہ ایندھن درآمدات متبادل، سستا، آلودگی سے پاک اور دیسی ہوگا
نئی دہلی، 12 /اکتوبر 2021 ۔ سڑک نقل و حمل اور شاہراہوں کے مرکزی وزیر جناب نتن گڈکری نے متبادل ایندھن کو اپنانے پر زور دیا ہے جو درآمدات کا متبادل، کفایتی، آلودگی سے پاک اور دیسی ہوگا اور ایندھن کے طور پر پیٹرول یا ڈیژل کے استعمال کی حوصلہ شکنی کرے گا۔ ’انڈین شوگر مل ایسوسی ایشن‘  کے ذریعے ’متبادل ایندھن – آگے کی راہ‘ کے موضوع پر منعقدہ کانفرنس سے خطاب کرتے ہوئے انھوں نے کہا کہ متبادل ایندھن کے طور پر بایو- ایتھنول کا سب سے بڑا فائدہ یہ ہے کہ یہ بہت کم گرین ہاؤس گیس کے اخراج والا ایک صاف ستھرا ایندھن ہے۔ انھوں نے کہا کہ جو اضافی آمدنی ہوتی ہے وہ براہ راست کسانوں کو دی جاتی ہے، جو دیہی اور پسماندہ معیشت کو مضبوط بناتی ہے۔
جناب گڈکری نے کہا کہ ایتھنول کی پیداواری صلاحیت اور ایندھن کے طور پر اس کی افادیت کے پیش نظر، حکومت نے ای-20 ایندھن پروگرام کو ازسرنو ڈیزائن اور لانچ کیا ہے، جو بھارت میں 2025 تک پٹرول کے ساتھ 20 فیصد ملاوٹ کے ساتھ بایو ایتھنول کے استعمال کو یقینی بنائے گا۔ انھوں نے کہا کہ حکومت نے یہ گنتی کی ہے کہ 20 فیصد ایتھنول کی ملاوٹ کے حصول کے لئے ملک کو 2025 تک تقریباً 10 بلین لیٹر ایتھنول کی ضرورت ہوگی۔ انھوں نے کہا کہ فی الحال چینی کی صنعت ملک میں ملاوٹی ایندھن کی شکل میں ایتھنول کی مانگ میں 90 فیصد کا تعاون دیتی ہے۔
جناب گڈکری نے کہا کہ وہ دستیاب وسائل کے ساتھ ایتھنول کی پیداوار بڑھانے کے طریقے دریافت کرنے کے لئے ریسرچ کرتے رہتے ہیں اور ایسی ہی ایک تجویز بی- ہیوی مولسس  میں 15 فیصد سے 20 فیصد چینی ملانے کی ہے۔ انھوں نے کہا کہ اس سے کئی فائدے ہوں گے، کیونکہ یہ تقریباً 45 سے 60 لاکھ میٹرک ٹن چینی کے اضافی ذخیرے کا استعمال کرے گی اور خام کے بہتر معیار کے سبب ایتھنول کی پیداوار میں 30 فیصد تک بہتری لائے گی۔
اسی طرح وزیر موصوف نے کہا کہ چینی سے سی- ہیوی مولسس  کے استعمال کی حوصلہ شکنی کی جاسکتی ہے جو بی- ہیوی مولسس کی پیداوار کی میعاد کاری کا کام کرے گی اور مستقل طور پر چینی کی پیداوار میں 1.5 فیصد فی میٹرک ٹن گنے کی کھپت میں کمی لائے گی۔
جناب گڈکری نے کہا کہ ان سبھی اقدامات میں ایتھنول کی پیداوار بڑھے گی اور ایک ایسا منظرنامہ بن سکتا ہے جہاں کسی ریاست میں اضافی دستیاب ایتھنول کو شمال مشرق اور جموں و کشمیر و لداخ جیسے ایتھنول کی کمی والی ریاستوں میں بھیجا جاسکتا ہے۔ انھوں نے کہا کہ بایو- ایتھنول ہوا بازی کے مقاصد کے لئے ایک مستقل ایندھن بھی ہوسکتا ہے، کیونکہ یہ گرین ہاؤس گیس کے اخراج میں 80 فیصد کی کمی لاسکتا ہے اور بغیر کسی ترمیم کے اسے روایتی طیارہ ایندھن کے ساتھ 50 فیصد تک ملایا جاسکتا ہے۔ انھوں نے کہا کہ بھارتی فضائیہ کے ذریعے اس کا تجربہ اور منظوری کا کام پہلے ہی کیا جاچکا ہے۔ انھوں نے کہا کہ 100 فیصد بایو- ایتھنول پر مبنی فلیکس – ایندھن گاڑیوں کے استعمال سے ایتھنول کی مانگ فوراً چار سے پانچ گنی بڑھ جائے گی۔
وزیراعظم کا دفتر
وزیر اعظم نے 200 سال پرانے ورثے کے کنویں کی تزئین و آرائش کے لیے زونل ریلوے ٹریننگ انسٹی ٹیوٹ سکندرآباد کی ستائش کی
وزیراعظم جناب نریندر مودی نے زونل ریلوے ٹریننگ انسٹی ٹیوٹ سکندرآباد کے احاطے میں 200 سالہ پرانے ورثے کے کنویں کی تزئین و آرائش کی کوششوں کی ستائش کی ہے۔ زونل ریلوے ٹریننگ انسٹی ٹیوٹ، سکندرآباد نے پانی کے تحفظ کو آسان بنانے کے لیے اس کے ارد گرد بارش کے پانی کو جمع کرنے کے گڑھے تعمیر کیے۔
وزارت ریلوے کے ٹوئٹ کے جواب میں وزیر اعظم نے ٹویٹ کیا:
''یہ ایک قابل ستائش کوشش ہے۔''
امور صارفین، خوراک اور عوامی تقسیم کی وزارت
حکومت نے ٹماٹر کی ویلیو چین بڑھانے اور سستے داموں پر اس کی دستیابی کو یقینی بنانے کے لئے اختراعی نظریات پیدا کرنے کی خاطر ٹوماٹو گرانڈ چیلینج ہیکاتھون کا اعلان کیا ہے
طلباء ، تحقیقی اسکالرس، فیکلٹی ممبران ، صنعت ، اسٹارٹ اپس ، ایم ایس ایم ایز ، ایل ایل پیز اور پیشہ ور لوگوں نے ہیکا تھون میں شرکت کی اپیل کی ہے
صارفین کے امور کے محکمے کے سکریٹری جناب روہت کمار سنگھ نے ایک ٹوماٹو گرانڈ چیلنج ہیکا تھون کا اعلان کیا ہے تاکہ سستے داموں پر صارفین کو ٹماٹر کی دستیابی کو یقینی بنانے کی خاطر ٹماٹر کی ویلیو چین کے مختلف سطحوں پر اختراعی نظریات طلب کئے جاسکیں اور پیداوار کے لئے ویلیو حاصل کرنے کے لئے ٹماٹر پیدا کرنے والے کسانوں کی مدد کی جاسکے۔ تعلیم کی وزارت  کے اشتراک کے صارفین کے امور کے محکمے کی جانب سے ٹوماٹو گرانڈ چیلنج سی جی سی تشکیل دیا گیا ہے۔
گرانڈ چیلنج ٹماٹر کی ویلیو چین میں جامع اور توجہ والے علاقوں سے متلعق اقدامات کے بارے میں خیالات یا نظریات طلب کرتا ہے جن میں کسانوں کے لیے فصل کی کٹائی سے مارکیٹ کی معلومات تک ،مناسب کھیتی باڑی کرنے والے کسان ،فریش مارکر کے لئے پھلوں کے زیادہ شیلف لائف کے ساتھ مناسب کھیتی باڑی کرنے والے کسانوں،پروسیسنگ کے لئے خصوصی طور پر مناسب کلٹی ویٹرس اقدامات کے ذریعہ ویلیو ایڈشن شامل ہے ۔جو شیلف لائف بڑھاسکتے ہیں تازہ اور پروسیسنگ کی نقل و حمل کو بہتر بناسکتے ہیں اس کے علاوہ اختراعی پیکیجنگ اور اسٹوریج کو بہتر بناسکے ہیں ۔
ٹی جی سی کے لیے شرکاء کا داخلہ دو ٹریکس کے تحت طلب کیا گیا ہے، یعنی  طلباء، ریسرچ اسکالرز اور فیکلٹی ارکاناور  صنعت کے افراد، ہندوستانی اسٹارٹ اپس، مائیکرو، اسمال اینڈ میڈیم انٹرپرائزز ،لیمیٹڈ لائبریٹی پارٹنر شپ ، پیشہ ور لوگ ۔ جیتنے والے آئیڈیاز کے تجزیہ ماہرین کے ذریعے کیا جائے گا جس کے بعد پروٹو ٹائپ ڈیولپمنٹ اور فیلڈ پر عمل درآمد کیا جائے گا تاکہ بڑے پیمانے پر اس کے قابل استعمال/اسکالیبلٹی اور مصنوعات کی قیمت کو یقینی بنایا جا سکے ۔ دلچسپی رکھنے والے شرکاء پورٹل پر درخواست دے سکتے ہیں: https://doca.gov.in/gtc/index.php
ٹماٹر بھارت کی تقریباً تمام ریاستوں میں پیدا ہوتا ہے، اگرچہ مختلف مقدار میں زیادہ سے زیادہ پیداوار ہندوستان کے جنوبی اور مغربی علاقوں میں پیدا ہوتاہے، جو ہندوستان کی تمام پیداوار کا 56فیصد-58فیصد کا تعاون ہے۔ جنوبی اور مغربی علاقے فاضل ریاستیں ہونے کی وجہ سے پیداوار کے سیزن کے لحاظ سے دوسری منڈیوں کو خوراک فراہم کرتے ہیں۔
پیداوار کے موسم بھی مختلف علاقوں میں مختلف ہوتے ہیں۔ فصل کی کٹائی کا موسم دسمبر سے فروری میں ہوتا تھا۔ جولائی-اگست اور اکتوبر-نومبر کے دورانیے ٹماٹر کی ہلکی پیداوار کے مہینےہیں۔ جولائی مان سون کے موسم کے ساتھ مطابقت رکھتا ہے، تقسیم سے متعلق مزید چیلنجز اور بڑھتے ہوئے ٹرانزٹ نقصانات میں اضافہ کرتا ہے جس سے قیمتوں میں اضافہ ہوتا ہے۔
پودے لگانے اور کٹائی کے موسم کا سلسلہ چکر اور تمام خطوں میں فرق بنیادی طور پر ٹماٹر کی قیمتوں کے موسم کے لیے ذمہ دار ہے۔ عام قیمتوں کے موسمی حالات کے علاوہ، سپلائی چین میں عارضی رکاوٹیں اور موسم کی خراب صورتحال وغیرہ کی وجہ سے فصلوں کو نقصان اکثر قیمتوں میں اچانک اضافے کا باعث بنتا ہے۔ اس کے برعکس، مقامی سطح پر پیداوار میں کمی بھی قیمتوں میں کمی کا باعث بنی ہے جس سے کسانوں کو بہت زیادہ نقصان پہنچا ہے۔
حکومت ہند کے سائنٹفک امور کے مشیر خاص کا دفتر
اکیڈمک محققین کے لئے آئی-ایس ٹی ای ایم کے توسط سے کامسول پلیٹ فارم مفت دستیاب
نئی دہلی، 10/جون2021 ۔ ملک میں پہلی مرتبہ آئی-ایس ٹی ای ایم پورٹل کے ذریعے بھارت میں اکیڈمک یوزرس اب کامسول ملٹی فزکس سافٹ ویئر سوئٹ بغیر کسی خرچ کے حاصل کرسکیں گے۔ تحقیق و ترقی سے متعلق سہولتوں کو مشترک کرنے کے لئے نیشنل ویب پورٹل، انڈین سائنس ٹیکنالوجی اینڈانجینئرنگ فیسیلٹیز میپ  اور سویڈن میں واقع کامسول گروپ نے اس کے لئے ایک کولیبریٹیو بندوبست میں شمولیت اختیار کی۔
بھارت میں کہیں سے بھی یوزر فرینڈلی رسائی کے لئے سوئٹ کو کلاؤڈ سرور پر ہوسٹ کیا گیا ہے۔ اس نظم سے ملک میں کئی طلباء اور محققین کو مدد ملنے کی امید ہے۔ خاص طور پر زیادہ دور دراز میں واقع اور کم وسائل والے اداروں میں، جس سے سیکھنے کے نتائج میں اضافہ ہوگا اور پورے بھارت میں تحقیق و ترقی کی کوششوں کو فروغ ملے گا۔
آئی- ایس ٹی ای ایم  پی ایم- ایس ٹی آئی اے سی مشن کے تحت بھارت سرکار کے پرنسپل سائنٹفک ایڈوائزر کے دفتر کا ایک اقدام ہے۔ اس کا مقصد محققین کو وسائل کے ساتھ جوڑکر جزوی طور پر ٹیکنالوجی اور سائنسی آلات کے فروغ کو دیسی طریقے سے بڑھاوا دے کر اور محققین کو ضروری سپلائی اور مدد دستیاب کراکر انھیں آئی- ایس ٹی ای ایم ویب پورٹل کے توسط سے موجودہ تحقیقی و ترقیاتی سہولتوں تک رسائی بہم پہنچاکر تحقیق و ترقی کے ماحول کو مضبوط بنانا ہے۔ پورٹل پورے بھارت میں سہولتوں کے ڈیٹابیس کو ہوسٹ کرتا ہے، تاکہ ان میں سے کسی کا استعمال کرنے کے خواہش مند محققین اسے تلاش کرسکیں اور اس کا استعمال کرنے کے لئے آن لائن بکنگ کرسکیں۔ فی الحال پورٹل ملک بھر کے 850 اداروں کے 25000 سے زیادہ آلات کو فہرست بند کرتا ہے اور اس میں 20000 سے زیادہ بھارتی محققین شامل ہیں۔ پورٹل میں دیسی طریقے سے تیار ٹیکنالوجی اور مصنوعات کی ایک ڈیجیٹل فہرست بھی ہے۔ ساتھ ہی ملک بھر میں تحقیق و ترقی سے متعلق تعاون اور فروغ ہنرمندی میں اضافہ کے لئے مختلف سٹی نالیج اور اینوویشن کلسٹرس کے لئے پلیٹ فارم کی میزبانی بھی کرتا ہے۔
کامسول گروپ کے ذریعے تیار کئے گئے کامسول ملٹی فزکس سافٹ ویئر سوئٹ  کا استعمال دنیا بھر میں تحقیق و ترقی کے ساتھ ساتھ سیکھنے اور انسٹرکشن کے لئے مختلف طرح کے کمپیوٹر سائیمولیشنز کے لئے ایک ضروری آلے کے طور پر کیا جاتا ہے۔ یہ انجینئرنگ کے سبھی شعبوں، مینوفیکچرنگ اور سائنسی تحقیق میں ماڈلنگ ڈیزائن، آلات اور طریقہ کار کے لئے ایک جنرل- پرپز سائیمولیشن سافٹ ویئر پیکیج ہے۔ اپنے خود کے تحقیقی و ترقیاتی پروجیکٹوں کے لئے ملٹی فزکس ماڈلنگ کا استعمال کرنے کے لئے کوئی بھی، بالخصوص انڈر گریجویٹ اور گریجویٹ طلباء کی کلاسیز کے لئے ریزلٹنگ ماڈل کو انسٹرکشن دینے کے لئے اپلی کیشنز میں بدل سکتا ہے۔
پرنسپل سائنٹفک ایڈوائزر کے دفتر میں، سائنٹفک سکریٹری ڈاکٹر اربند مترا نے، کامسول پلیٹ فارم اور سیلبریشن معیارات کی لائبریری کا افتتاح کیا۔ آئی- ایس ٹی ای ایم پورٹل کے توسط سے بیداری پیدا کرنے کے لئے تحقیقی و ترقیاتی خدمات پر ایک ویبینار بھی منعقد کیا گیا تھا۔ انڈین انسٹی ٹیوٹ آف سائنس بنگلور کے ڈائریکٹر اور دیگر اہم محققین نے ویبینار سے خطاب کیا تھا۔ آئی- ایس ٹی ای ایم کے قومی کوآرڈنیٹر، آئی آئی ایس سی بنگلور کے ڈاکٹر سنجیو سریواستو نے مختلف قسم کے سائمولیشن اور ماڈلنگ مطالعات کے لئے اس سافٹ ویئر کے استعمال اور اسے پرکھنے کے طریقوں پر روشنی ڈالی، جسے کسی بھی فزیکل سسٹم میں داخل کیا جاسکتا ہے۔
مزید تفصیلات یہاں دیکھی جاسکتی ہیں: :https://www.istem.gov.in/istem-comsol
قومی ویبینار کی ریکارڈنگ یہاں دستیاب ہے: https://youtu.be/8Kz5DD18x44
وزارت ماہی پروری، مویشی پروری و ڈیری
مچھلی کی پیداوار کے لحاظ سے ہندوستان، دنیا میں تیسرے مقام پر ہے
ماہی پروری کے محکمے نے ماہی پروری کی ترقی کے لیے متعدد اقدامات کیے ہیں اور کسانوں کو اپنی مختلف اسکیموں کے ذریعے اپنی آمدنی بڑھانے کے لیے زراعت کے ساتھ ماہی گیری کی طرف راغب کیا ہے
مچھلی کی پیداوار کے لحاظ سے ہندوستان، دنیا میں تیسرے مقام پر ہے۔ ماہی پروری، مویشی پروری اور ڈیری کی وزارت کے محکمہ ماہی پروری نے ماہی پروری کی ترقی کے لیے کئی اقدامات کیے ہیں اور کسانوں کو زراعت کے ساتھ ساتھ اپنی مختلف اسکیموں کے ذریعے اپنی آمدنی میں اضافہ کرنے کی غرض سے ماہی گیری کی طرف راغب کیا ہے، یعنی  مرکزی اسپانسرڈ اسکیم  کا نفاذ- نیلا انقلاب: 16-2015 سے20-2019 تک 5 سال کی مدت کے لیے ماہی گیری کی مربوط ترقی اور انتظام ،  پردھان منتری متسیا سمپدا یوجنا  مالی سال 21-2020 سے25-2024 تک تمام ریاستوں / مرکز کے زیر انتظام علاقوں میں لاگو،  فشریز اینڈ ایکوا کلچر انفراسٹرکچر ڈیولپمنٹ فنڈ ، جس کا کل فنڈ حجم 7522.48 کروڑ روپے ہے ، جو کہ 19-2018 سے24-2023 تک 5 سال کی مدت کے لیے رعایتی مالیات فراہم کرنے کی غرض سے لاگو کیا گیا،  ماہی گیروں اور ماہی کاشتکاروں کے لئے کسان کریڈٹ کارڈ ز  کا اجراء۔
نافذ کردہ پی ایم ایم ایس وائی نے دیگر باتوں کے ساتھ ساتھ ماہی گیری کی ترقی کی سرگرمیوں کا تصور پیش کیا ہے، یعنی تالابوں کی تعمیر، دوبارہ گردش کرنے والا ایکوا کلچر سسٹم ، اندرون ملک پنجرے، سمندری پنجرے، فن فش ہیچری، گہرے سمندر میں ماہی گیری کے جہاز، بائیو فلوک یونٹس، آرائشی مچھلی پالنے کے یونٹ، سی وی ریفٹس ،سمندری ویڈس کی کاشت کے لئے مونولین ٹیوب، انٹیگریٹڈ فش فارمنگ، فشنگ ہاربرز/فش لینڈنگ سینٹرز، آئس پلانٹس/کولڈ سٹوریجز، فش فیڈ مل/ پلانٹس، مچھلی کی نقل و حمل کی سہولیات، خوردہ بازار، بیماری کی تشخیصی مرکز اور کوالٹی ٹیسٹنگ لیب، آبی ریفرل لیبز، ساگر مترا، روزی روٹی اور پابندی / لین مدت کے دوران ماہی گیروں کو غذائی امداد۔ یہ سرگرمیاں مچھلی کی پیداوار بڑھانے، ماہی گیروں اور مچھلیوں کے کاشتکاروں کی آمدنی کو دوگنا کرنے اور روزگار کی تخلیق میں نمایاں کردار ادا کرتی ہیں۔
پی ایم ایم ایس وائی کے تحت ماہی گیری کی ترقی کی سرگرمیوں کو شروع کرنے کے لیے مختلف ریاستوں/ مرکز کے زیر انتظام علاقوں کو مالی امداد فراہم کی جاتی ہے۔ پچھلے دو سالوں یعنی 21-2020 اور 22-2021 اور موجودہ مالی سال 23-2022 کے دوران، حکومت ہند کے محکمہ ماہی پروری نے پی ایم ایم ایس وائی کے تحت ریاستوں/ مرکز کے زیر انتظام علاقوں کی ماہی پروری کی ترقیاتی تجویز کو منظوری دی ہے۔ جس کی مالیت 11010.00 کروڑ روپے ہے اور جس میں مرکزی حصہ 3864.99 کروڑ روپے ہے ۔ مزید برآں، محکمہ نیشنل فشریز ڈیولپمنٹ بورڈ  کے ذریعے ماہی گیری میں مختلف تربیتی پروگرام شروع کرنے کے لیے ریاستوں/ مرکز کے زیر انتظام علاقوں، ماہی پروری کے شعبے سے وابستہ نیم سرکاری تنظیموں، قومی اور علاقائی سطح کے اداروں، کرشی وگیان کیندرز ، کسانوں کے تربیتی مراکز ، یونیورسٹیاں، ماہی پروری کے کالج اور دیگر تعلیمی اداروں کے تعاون سے گرانٹ فراہم کر رہا ہے۔
یہ معلومات ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں فراہم کیں۔
۰۰۰۰۰۰۰۰

U-3115
(Visitor Counter : 69
بھارتی چناؤ کمیشن
آسام، کیرالا، تمل ناڈو، مغربی بنگال اور پڈوچیری کی قانون ساز اسمبلیوں کے عام انتخابات اور مختلف ریاستوں کے عوامی اداروں اور قانون ساز اسمبلیوں کے ضمنی انتخابات کے ایگزٹ پول پر پابندی عائد
نئی دہلی 26 مارچ 2021: بھارت کے انتخابی کمیشن نے عوامی نمائندگی ایکٹ 1951 کے سیکشن 126اے کے ضمنی سیکشن  کے تحت اپنے اختیارات کا استعمال کرتے ہوئے، مؤرخہ 26 فروری، 2021 اور 16مارچ 2021 کو جاری کیے گئے پریس نوٹ کے تحت 27 مارچ 2021  صبح 7 بجے اور 29 اپریل 2021  شام 7:30 بجے کے درمیان کے وقفے کو ایسی مدت قرار دیا ہے جس کے دوران آسام، کیرالا، تمل ناڈو، مغربی بنگال اور پڈوچیری میں جاری قانون اسمبلی کے عام انتخابات اور عوامی ادارے اور مختلف ریاستوں کی قانون ساز اسمبلیوں کے ضمنی انتخابات کے تعلق سے کسی بھی طرح کا ایگزٹ پول پیش کرنا اور الیکٹرانک اور پرنٹ میڈیا میں ایگزٹ پول کے نتائج شائع کرنا اور ان کی تشہیر کرنا ممنوع ہوگا ۔
اس کے علاوہ، عوامی نمائندگی ایکٹ 1951 کے سیکشن 126  کے تحت کسی بھی الیکٹرانک میڈیا میں کسی بھی طرح کے رائے شماری پول یا کسی بھی طرح کے جائزے سمیت انتخابات سے متعلق کوئی بھی چیز کو ، 48 گھنٹوں ، جس کی مدت مذکورہ بالا انتخابات اور ضمنی انتخابات کے ہر ایک مرحلے میں متعلقہ انتخابی علاقوں میں نتائج آنے کے وقت ختم ہوگی، کے دوران دکھانے کی ممانعت ہوگی۔
اس سلسلے میں تمام متعلقین کی اطلاع کے لئے، 24 مارچ 2021 کو جاری کی گئی نوٹیفکیشن یہاں منسلک ہے۔
بھارتی انتخابی کمیشن کا نوٹیفکیشن دیکھنے کے لئے یہاں کلک کریں